ddrg/super_eurlex huggingface dataset:
ET Euroopa Liidu Teataja C 421/34

Üldkohtu 16. oktoobri 2014. aasta otsus – Alro versus komisjon

(Kohtuasi T-517/12) (1)

((Riigiabi - Elektrienergia - Soodustariifid - Otsus algatada ELTL artikli 108 lõikes 2 ette nähtud menetlus - Tühistamishagi - Vaidlustamatu akt - Abimeede, mis on täielikult rakendatud osalt otsuse tegemise päeval ja osalt hagi esitamise päeval - Vastuvõetamatus))

2014/C 421/46

Kohtumenetluse keel: inglise

Pooled

Hageja: Alro SA (Slatina, Rumeenia) (esindajad: C. Quigley, QC, solicitor O. Bretz ja advokaat S. Verschuur)

Kostja: Euroopa Komisjon (esindajad: É. Gippini Fournier ja T. Maxian Rusche)

Ese

Esimese võimalusena esitatud nõue tühistada komisjoni 25. aprilli 2012. aasta otsus C (2012) 2517 (final) algatada ELTL artikli 108 lõikes 2 ette nähtud menetlus seoses riigiabiga SA 33624 (2012/C) (ex 2011/NN) – Rumeenia – Elektrienergia soodustariifide kohaldamine äriühingu ALRO Slatina SA suhtes, ja teise võimalusena esitatud nõue tühistada otsus C (2012) 2517 (final) osas, milles seda kohaldatakse ajavahemiku suhtes 1. jaanuarist 2007 kuni 31. detsembrini 2009.

Resolutsioon

1. Jätta hagi vastuvõetamatuse tõttu läbi vaatamata.

2. Mõista kohtukulud välja Alro SA-lt.

(1) ELT C 32, 2.2.2013.
1.

Tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 2. aprilli 2012. aasta otsus (asi R 1981/2010-2), mis puudutab A Colmeia do Minho Lda ja Lidl Stiftung & Co. KG vahelist vastulausemenetlust, kuivõrd selles leiti, et varasemate kaubamärkide tegelik kasutamine on õiguslikult piisavalt tõendatud.
ET Euroopa Liidu Teataja C 65/30

Üldkohtu 15. jaanuari 2015. aasta otsus – Ziegler versus komisjon

(Kohtuasjad T-539/12 ja T-150/13) (1)

((Lepinguväline vastutus - Konkurents - Belgia rahvusvaheliste kolimisteenuste turg - Liidu ametnike ja muude teenistujate kolimine - ELTL artikli 101 rikkumise tuvastamise otsus - Fiktiivsed pakkumised - Institutsiooni vastutuse ulatus - Seadusjõud - Hoolsuskohustus - Põhjuslik seos))

(2015/C 065/41)

Kohtumenetluse keel: prantsuse

Pooled

Hagejad: Ziegler SA (Brüssel, Belgia) ja Ziegler Relocations SA (Brüssel) (esindajad: advokaadid J.-F. Bellis, M. Favart ja A. Bailleux)

Kostja: Euroopa Komisjon (esindajad: J. Baquero Cruz ja A. Bouquet)

Ese

Nõue hüvitada ühelt poolt väidetav kahju, mis on tekkinud komisjoni 11. märtsi 2008. aasta otsuse K (2008) 926 lõplik EÜ artiklis 81 ja EMP lepingu artiklis 53 sätestatud menetluse kohta (juhtum COMP/38543 – rahvusvahelised kolimisteenused), vastuvõtmise tulemusel, ja teiselt poolt väidetav kahju, mis on tekkinud selle tulemusel, et pärast otsuse K (2008) 926 vastuvõtmist jätkus ajavahemikul 11. märts 2008–1. jaanuar 2014„fiktiivsete pakkumiste” tegemine.

Resolutsioon

1. Jätta hagid rahuldamata.

2. Mõista Euroopa Komisjoni kohtukulud kohtuasjas T-539/12 välja Ziegler SA-lt, kes ühtlasi kannab enda kohtukulud.

3. Mõista Euroopa Komisjoni kohtukulud kohtuasjas T-150/13 välja Ziegler Relocation SA-lt, kes ühtlasi kannab enda kohtukulud.

(1) ELT C 55, 23.2.2013.
ET Euroopa Liidu Teataja C 46/45

Üldkohtu 11. detsembri 2014. aasta otsus – Coca-Cola versus Siseturu Ühtlustamise Amet – Mitico (Master)

(Kohtuasi T-480/12) (1)

((Ühenduse kaubamärk - Vastulausemenetlus - Ühenduse kujutismärgi Master taotlus - Varasemad ühenduse kujutismärgid Coca-Cola ja varasem siseriiklik kujutismärk C - Suhteline keeldumispõhjus - Määruse (EÜ) nr 207/2009 artikli 8 lõige 5 - Tähiste sarnasus - Tõendid taotletava kaubamärgi kaubandusliku kasutamise kohta))

(2015/C 046/55)

Kohtumenetluse keel: inglise

Pooled

Hageja: The Coca-Cola Company (Atlanta, Georgia, Ühendriigid) (esindajad: barrister S. Malynicz, solicitor D. Stone, solicitor L. Ritchie ja barrister S. Baran)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: J. Crespo Carrillo)

Teine menetluspool apellatsioonikojas, menetlusse astuja Üldkohtus: Modern Industrial & Trading Investment Co. Ltd (Mitico) (Damaskus, Süüria) (esindaja: advokaat A.-I. Malami)

Ese

Hagi Siseturu Ühtlustamise Ameti teise apellatsioonikoja 29. augusti 2012. aasta otsuse (asi R 2156/2011-2) peale, mis käsitleb The Coca Cola Company ja Modern Industrial & Trading Investment Co. Ltd (Mitico) vahelist vastulausemenetlust.

Resolutsioon

1. Tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 29. augusti 2012. aasta otsus (asi R 2156/2011-2).

2. Jätta ühtlustamisameti kohtukulud tema enda kanda ja mõista The Coca-Cola Company kohtukulud välja ühtlustamisametilt.

3. Jätta Modern Industrial & Trading Investment Co. Ltd (Mitico) kohtukulud tema enda kanda.

(1) ELT C 26, 26.1.2013.
ET Euroopa Liidu Teataja C 190/11

Üldkohtu 16. aprilli 2015. aasta otsus – Schlyter versus komisjon

(Kohtuasi T-402/12) (1)

((Juurdepääs dokumentidele - Määrus (EÜ) nr 1049/2001 - Artikli 4 lõike 2 kolmas taane - Uurimise eesmärkide kaitse erand - Määrus (EÜ) nr 1367/2006 - Artikli 6 lõige 1 - Komisjoni üksikasjalik arvamus nanoosakestest koosnevate ainete iga-aastase deklaratsiooni sisu ja esitamise tingimusi käsitleva määruse eelnõu kohta, millest Prantsuse ametiasutus teatas komisjonile direktiivi 98/34/EÜ sätete kohaselt - Dokumendi väljastamisest keeldumine))

(2015/C 190/13)

Kohtumenetluse keel: inglise

Pooled

Hageja: Carl Schlyter (Linköping, Rootsi) (esindajad: advokaadid O. Brouwer ja S. Schubert)

Kostja: Euroopa Komisjon (esindajad: P. Costa de Oliveira, A. Tokár ja C. Zadra)

Hageja toetuseks menetlusse astujad: Soome Vabariik (esindaja: S. Hartikainen) ja Rootsi Kuningriik (esindajad: A. Falk, C. Meyer-Seitz, U. Persson, C. Stege, S. Johannesson ja H. Karlsson, hiljem A. Falk, C. Meyer-Seitz, U. Persson, E. Karlsson, L. Swedenborg ja C. Hagerman)

Kostja toetuseks menetlusse astuja: Prantsuse Vabariik (esindajad: B. Beaupère-Manokha ja D. Colas ja F. Fize)

Ese

Nõue tühistada komisjoni 27. juuni 2012. aasta otsus keelduda ooteajal väljastamast komisjoni üksikasjalikku arvamust nanoosakestest koosnevate ainete iga-aastase deklaratsiooni sisu ja esitamise tingimusi käsitleva määruse eelnõu (2011/673/F) kohta, mille Prantsuse ametiasutus talle edastas vastavalt Euroopa Parlamendi ja nõukogu 22. juuni 1998. aasta direktiivile 98/34/EÜ, millega nähakse ette tehnilistest standarditest ja eeskirjadest teatamise kord (EÜT L 204, lk 37; ELT eriväljaanne 13/20, lk 337), muudetud Euroopa Parlamendi ja nõukogu 20. juuli 1998. aasta direktiiviga 98/48/EÜ (EÜT L 217, lk 18; ELT eriväljaanne 13/21, lk 8).

Resolutsioon

1. Tühistada Euroopa Komisjoni 27. juuni 2012. aasta otsus, millega komisjon keeldus ooteajal väljastamast enda üksikasjalikku arvamust nanoosakestest koosnevate ainete iga-aastase deklaratsiooni sisu ja esitamise tingimusi käsitleva määruse eelnõu kohta (2011/673/F), mille Prantsuse ametiasutus edastas komisjonile vastavalt Euroopa Parlamendi ja nõukogu 22. juuni 1998. aasta direktiivile 98/34/EÜ, millega nähakse ette tehnilistest standarditest ja eeskirjadest teatamise kord (muudetud Euroopa Parlamendi ja nõukogu 20. juuli 1998. aasta direktiiviga 98/48/EÜ).

2. Mõista Carl Schlyteri kohtukulud välja komisjonilt, kes ühtlasi kannab enda kohtukulud.

3. Jätta Prantsuse Vabariigi, Soome Vabariigi ja Rootsi Kuningriigi kohtukulud nende endi kanda.

(1) ELT C 343, 10.11.2012.
ET Euroopa Liidu Teataja C 146/36

Üldkohtu 17. märtsi 2015. aasta otsus – RFA International versus komisjon

(Kohtuasi T-466/12) (1)

((Dumping - Venemaalt pärit ferrosiliitsiumi import - Tasutud dumpinguvastaste tollimaksude tagasimaksetaotluste rahuldamata jätmine - Ekspordihinna kindlaksmääramine - Üks majandusüksus - Dumpingumarginaali määramine - Teistsuguse metoodika kohaldamine kui esialgses uurimises - Asjaolude muutumine - Määruse (EÜ) nr 1225/2009 artikli 2 lõige 9 ja artikli 11 lõige 9))

(2015/C 146/48)

Kohtumenetluse keel: inglise

Pooled

Hageja: RFA International, LP (Calgary, Kanada) (esindaja: advokaat B. Evtimov)

Kostja: Euroopa Komisjon (esindajad: P. Němečková ja A. Stobiecka-Kuik)

Ese

Nõue tühistada osaliselt komisjoni 10. augusti 2012. aasta otsused C (2012) 5577 final, C (2012) 5585 final, C (2012) 5588 final, C (2012) 5595 final, C (2012) 5596 final, C (2012) 5598 final ja C (2012) 5611 final, mis puudutasid Venemaalt pärit ferrosiliitsiumi impordilt tasutud dumpinguvastaste tollimaksude tagasimaksetaotlusi, osas, kus neis otsustes keeldutakse tasutud dumpinguvastaseid tollimakse tagasi maksmast, välja arvatud nende puhul, mis tunnistati vastuvõetamatuks seadusjärgse tähtaja möödumise tõttu.

Resolutsioon

1. Jätta hagi rahuldamata.

2. Jätta kohtukulud RFA International, LP kanda.

(1) ELT C 389, 15.12.2012.
ET Euroopa Liidu Teataja C 138/46

Üldkohtu 12. märtsi 2015. aasta otsus – Vestel Iberia ja Makro autoservicio mayorista versus komisjon

(Liidetud kohtuasjad T-249/12 ja T-269/12) (1)

((Tühistamishagi - Tolliliit - Imporditollimaksu järelarvestuskande tegemine ja selle vähendamine - Türgist pärinevad värvitelerid - Kahe importija esitatud tollimaksu vähendamise taotlus - Komisjoni tuginemine riigisiseste asutuste ees ühte teist importijat puudutavale otsusele - Määruse (EMÜ) nr 2454/93 artikli 871 lõiked 2 ja 6 ning artikli 905 lõiked 2 ja 6 - Otsese puutumuse puudumine - Vastuvõetamatus))

(2015/C 138/59)

Kohtumenetluse keel: inglise

Pooled

Hagejad: Vestel Iberia SL (Madrid, Hispaania) (kohtuasi T-249/12); Makro autoservicio mayorista SA (Madrid) (kohtuasi T-269/12) (esindajad: advokaat P. De Baere ja advokaat P. Muñiz)

Kostja: Euroopa Komisjon (esindajad: R. Lyal ja L. Keppenne)

Hagejate toetuseks menetlusse astuja: Hispaania Kuningriik (esindaja: abogado del Estado A. Rubio González)

Ese

Nõue tühistada komisjoni 18. jaanuari 2010. aasta otsus K(2010) 22 lõplik, millega tuvastatakse, et imporditollimaksude kohta järelarvestuskande tegemine on põhjendatud ning et nende maksude vähendamine ei ole konkreetsel juhul õigustatud.

Resolutsioon

1. Liita kohtuasjad T-249/12 ja T-269/12 käesoleva kohtuotsuse tegemiseks.

2. Jätta hagid vastuvõetamatuse tõttu läbi vaatamata.

3. Mõista kohtukulud välja Vestel Iberia, SL-lt ja Makro autoservicio mayorista SA-lt.

4. Jätta Hispaania Kuningriigi kohtukulud tema enda kanda.

(1) ELT C 235, 4.8.2012.
ET Euroopa Liidu Teataja C 127/19

Üldkohtu 27. veebruari 2015. aasta otsus – Breyer versus komisjon

(Kohtuasi T-188/12) (1)

((Juurdepääs dokumentidele - Määrus (EÜ) nr 1049/2001 - Austria Vabariigi esitatud seisukohad liikmesriigi kohustuste rikkumise menetluses Euroopa Kohtus - Dokumendi väljastamisest keeldumine))

(2015/C 127/26)

Kohtumenetluse keel: saksa

Pooled

Hageja: Patrick Breyer (Wald-Michelbach, Saksamaa) (esindaja: advokaat M. Starostik)

Kostja: Euroopa Komisjon (esindajad P. Costa de Oliveira ja H. Krämer, keda abistasid advokaadid A. Krämer ja R. Van der Hout, hiljem H. Krämer ja M. Konstantinidis, keda abistas advokaat R. Van der Hout)

Hageja toetuseks menetlusse astujad: Soome Vabariik (esindajad: J. Heliskoski ja S. Hartikainen), Rootsi Kuningriik (esindajad: A. Falk, C. Meyer-Seitz, C. Stege, S. Johannesson, U. Persson, K. Ahlstrand-Oxhamre ja H. Karlsson, hiljem A. Falk, C. Meyer-Seitz, U. Persson, L. Swedenborg, N. Otte Widgren, E. Karlsson ja F. Sjövall)

Ese

Nõue tühistada esiteks komisjoni 16. märtsi 2012. aasta otsus, millega lükati tagasi hageja taotlus väljastada talle komisjoni õiguslik arvamus Euroopa Parlamendi ja nõukogu 15. märtsi 2006. aasta direktiivi 2006/24/EÜ (mis käsitleb üldkasutatavate elektrooniliste sideteenuste või üldkasutatavate sidevõrkude pakkujate tegevusega kaasnevate või nende töödeldud andmete säilitamist ja millega muudetakse direktiivi 2002/58/EÜ (ELT L 105, lk 54)) kohta, ja teiseks komisjoni 3. aprilli 2012. aasta otsus, millega keelduti hagejale väljastamast täies ulatuses dokumente direktiivi 2006/24 Austria Vabariigi siseriiklikkusse õigusesse ülevõtmise kohta ja dokumente kohtuasja kohta, milles tehti 29. juuli 2010. aasta kohtuotsus komisjon vs. Austria (C-189/09, EU:C:2010:455), kuna viimati nimetatud otsusega keelduti selles kohtuasjas Austria Vabariigi poolt esitatud seisukohtade väljastamises.

Resolutsioon

1. Tühistada osaliselt Euroopa Komisjoni 3. aprilli 2012. aasta otsus, millega keeldutakse väljastamast Patrick Breyerile täies ulatuses dokumente Euroopa Parlamendi ja nõukogu 15. märtsi 2000. aasta direktiivi 2006/24/EÜ (mis käsitleb üldkasutatavate elektrooniliste sideteenuste või üldkasutatavate sidevõrkude pakkujate tegevusega kaasnevate või nende töödeldud andmete säilitamist ja millega muudetakse direktiivi 2002/58/EÜ) Austria Vabariigi siseriiklikkusse õigusesse ülevõtmise kohta ja dokumente 29. juuli 2010. aasta kohtuotsuse komisjon vs. Austria (C-189/09) aluseks oleva kohtuasja kohta, niivõrd kui sellega keeldutakse väljastamast kõnealuses kohtuasjas esitatud Austria Vabariigi seisukohti.

2. Ära on langenud vajadus otsustada nõude üle tühistada komisjoni 16. märtsi 2012. aasta otsus lükata tagasi Patrick Breyeri taotlus tutvumiseks komisjoni õigusliku arvamusega direktiivi 2006/24 kohta.

3. Mõista komisjonilt, kes ühtlasi kannab enda kohtukulud, välja pool Patrick Breyeri kohtukuludest.

4. Jätta Soome Vabariigi ja Rootsi Kuningriigi kohtukulud nende endi kanda.

(1) ELT C 194, 30.6.2012.
1.

Tühistada komisjoni 25. juuli 2012. aasta otsuse 2013/199/EL (riigiabi juhtumi SA.29064 (11/C, ex 11/NN) kohta – Iirimaal rakendatavad diferentseeritud lennureisijatasud) artikkel 4 osas, milles see näeb ette kohustuse nõuda abisaajatelt tagasi abi, mille suuruseks on selle otsuse põhjenduses 70 määratud kaheksa eurot reisija kohta.
2.

Jätta The Health Food Manufacturers’ Association’i, Quest Vitamins Ltd, Natures Aid Ltd, Natuur-& gezondheidsProducten Nederland’i ja New Care Supplements BV kohtukulud nende endi kanda ja mõista neilt välja Euroopa Komisjoni kohtukulud.
ET Euroopa Liidu Teataja C 213/28

Üldkohtu 19. mai 2015. aasta otsus – Diputación Foral de Bizkaia versus komisjon

(Kohtuasi T-397/12) (1)

((Riigiabi - Ehitus - Hispaania ametiasutuste abi äriühingule Habidite - Ehitusmooduleid tootva tehase ehitamise ja selles tehases toodetud moodulmajade tarnimise kokkulepped - Otsus, millega abi tunnistatakse ebaseaduslikuks - Otsus, millega abi tunnistatakse osaliselt siseturuga kokkusobivaks ja osaliselt siseturuga kokkusobimatuks - Eelnevalt teatamata jätmine - Kaitseõigused - Põhjendamiskohustus))

(2015/C 213/49)

Kohtumenetluse keel: hispaania

Pooled

Hageja: Diputación Foral de Bizkaia (esindaja: advokaat I. Sáenz-Cortabarría Fernández)

Kostja: Euroopa Komisjon (esindajad: M. Afonso, É. Gippini Fournier ja P. Němečková)

Ese

Nõue tühistada osaliselt komisjoni 27. juuni 2012. aasta otsus C (2012) 4194 final, mis käsitleb riigiabi SA.28356 (C 37/2009) (ex N 226/2009).

Resolutsioon

1. Jätta hagi rahuldamata.

2. Mõista kohtukulud välja Diputación Foral de Bizkaialt.

(1) ETL C 319, 20.10.2012.
ET Euroopa Liidu Teataja C 429/15

Üldkohtu 28. oktoobri 2015. aasta otsus – Hammar Nordic Plugg versus komisjon

(Kohtuasi T-253/12) (1)

((Riigiabi - Maatükkide ja tootmisüksuse müük ja rendile andmine - Otsus, millega abi tunnistatakse siseturuga kokkusobimatuks ja kohustatakse see tagasi nõudma - Hankemenetluse korraldamata jätmine - Turuhinna kindlaksmääramine - Eraõigusliku investori kriteerium - Liikmesriikidevahelise kaubanduse mõjutamine))

(2015/C 429/19)

Kohtumenetluse keel: rootsi

Pooled

Hageja: Hammar Nordic Plugg AB (Trollhättan, Rootsi) (esindajad: advokaadid I. Otken Eriksson ja U. Öberg)

Kostja: Euroopa Komisjon (esindajad: D. Grespan ja P.-J. Loewenthal, keda abistas advokaat L. Sandberg-Morch)

Ese

Nõue tühistada komisjoni 8. veebruari 2012. aasta otsus 2012/293/EL, milles käsitletakse riigiabi SA.28809 (C 29/10) (ex NN 42/10 ja ex CP 194/09), mida Rootsi andis ettevõtjale Hammar Nordic Plugg AB (ELT L 150, lk 78).

Resolutsioon

1. Jätta hagi rahuldamata.

2. Mõista Euroopa Komisjoni kohtukulud välja Hammar Nordic Plugg AB-lt, kes ühtlasi kannab ise enda kohtukulud.

(1) ELT C 258, 25.8.2012.
ET Euroopa Liidu Teataja C 398/27

Üldkohtu 6. oktoobri 2015. aasta otsus – Technion ja Technion Research & Development Foundation versus komisjon

(Kohtuasi T-216/12) (1)

((Rahaline abi - Teadusuuringute, tehnoloogiaarenduse ja tutvustamistegevuse kuues raamprogramm - Uurimislepingu raames komisjoni tasutud summade tagasinõudmine tulenevalt finantsauditi järeldustest - Nõuete tasaarvestamine - Hagiavalduse osaline ümberkvalifitseerimine - Nõue tuvastada lepingulise nõude puudumine - Vahekohtuklausel - Rahastamiskõlblikud kulud - Alusetu rikastumine - Põhjendamiskohustus))

(2015/C 398/37)

Kohtumenetluse keel: prantsuse

Pooled

Hagejad: Technion – Israel Institute of Technology (Haifa, Iisrael) ja Technion Research & Development Foundation Ltd (Haifa) (esindaja: advokaat D. Grisay)

Kostja: Euroopa Komisjon (esindajad: D. Calciu ja F. Moro, keda abistasid advokaadid L. Defalque ja S. Woog ning hiljem advokaadid L. Defalque ja J. Thiry)

Ese

Esiteks nõue tühistada ELTL artikli 263 alusel komisjoni tasaarvestusotsus, mis sisaldub Technion – Israel Institute of Technology’le saadetud 13. märtsi 2012. aasta kirjas ja käsitleb 97 118,69 euro suuruse summa sissenõudmist kohandatud summana koos intressidega lepingu nr 034984 (Mosaica) eest tulenevalt finantsauditi järeldustest eelkõige selle lepingu kohta, mis on sõlmitud seoses Euroopa Ühenduse teadusuuringute, tehnoloogiaarenduse ja tutvustamistegevuse kuuenda raamprogrammiga, mille eesmärk on toetada Euroopa teadusruumi loomist ja innovatsiooni (2002–2006), ning teiseks nõue tuvastada ELTL artikli 272 alusel, et puudub võlanõue, mida komisjon väidab endal Technioni vastu lepingu Mosaica alusel olevat ja mille suhtes tehti vaidlusalune tasaarvestus.

Resolutsioon

1. Jätta hagi rahuldamata.

2. Mõista kohtukulud välja Technion – Israel Institute of Technologylt ja Technion Research & Development Foundation Ltd-lt.

(1) ELT C 243, 11.8.2012.
1.

Otsuse tegemise vajadus on ära langenud osas, mis puudutab nõuet tühistada komisjoni 20. aprilli 2011. aasta otsus 2011/839/EL meetme C 2/03 kohta, mida Taani on võtnud ettevõtja TV2/Danmark kasuks, osas, milles komisjon leidis, et 1995 ja 1996. aasta reklaamitulud, mis kanti TV2 fondi kaudu TV2/Danmark A/S-ile, kujutavad endast riigiabi.
1.

Tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 3. septembri 2012. aasta otsus (asi R 2103/2010-4), mis puudutab Nestlé Schöller GmbH & Co. KG ja Lotte Co. Ltd vahelist vastulausemenetlust.
ET Euroopa Liidu Teataja C 346/13

Üldkohtu 8. septembri 2015. aasta otsus – Amitié versus komisjon

(Kohtuasi T-234/12) (1)

((Vahekohtuklausel - Toetused - Finantsabi - Maksete peatamine - Deklareeritud kulude tagasimaksmise taotlus - Kahjuhüvitis - Viivitusintress - Võlateade - Lepinguline vastutus - Vastuhagi))

(2015/C 346/15)

Kohtumenetluse keel: inglise

Pooled

Hageja: Amitié Srl (Bologna, Itaalia) (esindajad: advokaadid D. Bogaert, M. Picat ja C. Siciliano)

Kostja: Euroopa Komisjon (esindajad: F. Moro ja S. Delaude, keda abistasid advokaadid R. Van der Hout ja A. Krämer, hiljem R. Van der Hout ja A. Köhler)

Ese

ELTL artikli 272 ja ELTL artikli 340 esimese lõigu alusel esitatud hagi, milles esiteks palutakse tuvastada, et arvestades finantsauditi lõppjäreldusi, ei kuulu maksmisele või vähemalt täies ulatuses maksmisele summad, mille hageja sai ühendusega, keda esindas komisjon, sõlmitud toetuslepingu ja abi andmise lepingu alusel, ning rahaline karistus ja viivis, mida komisjon hagejalt tagasi nõuab või tal maksta käsib, järgmiseks, et komisjoni nõue laiendada finantsauditi järeldusi ühele teisele toetuslepingule on aegunud, ja lõpuks, et komisjon rakendas liidu lepingulisi kohustusi, kui ta finantsauditi esialgseid järeldusi arvesse võttes peatas kahe teise toetuslepingu alusel hagejale maksmisele kuuluvate summade maksmise; teiseks palutakse kohustada komisjoni maksma hagejale ühelt poolt need summad, mis jätkuvalt kuuluvad talle maksmisele toetuslepingute alusel, mille täitmine peatati, ja ühe teise finantsabi lepingu alusel, ning viivised, ja teiselt poolt hüvitis kahju eest, mida hagejale tekitati asjaoluga, et komisjon kuritarvitas õigust, mis tuleneb finantsauditile esitatud finantsabi lepingutest või toetuslepingust ja toetuslepingutest, mille täitmine oli selle finantsauditi tulemusel peatatud.

Resolutsioon

1. Puudub vajadus otsustada Amitié Srl nõuete üle, milles palutakse võtta teatavaks Euroopa Komisjoni loobumine nende summade vaidlustamisest, mis tal viidatud toetuslepingute ECP-2007-DILI-517005 Athena tegevuse kohta (Access to cultural heritage networks across Europe) ja ECP-2008-DILI-538025 Judaica Europeana tegevuse kohta (Jewish urban digital European integrated cultural archive) täitmisel maksta tuleb.

2. Jätta hagi ülejäänud osas rahuldamata.

3. Mõista Amitié’lt komisjoni kasuks välja esiteks summa 50 458,23 eurot, millele lisandub viivis 4,5 % aastas alates 6. aprillist 2012 kuni selle summa täieliku tasumiseni, teiseks summa 261 947,36 eurot, millele lisandub viivis 4,25 % aastas alates 28. detsembrist 2012 kuni selle summa täieliku tasumiseni, kolmandaks summa 358 712,35 eurot, millel lisandub viivis 4,5 % aastas alates 8. maist 2012 kuni selle summa täieliku tasumiseni, ja neljandaks summa 5 045,82 eurot, millele lisandub viivis 4,5 % aastas alates 23. juunist 2012 kuni selle summa täieliku tasumiseni.

4. Mõista Amitié’lt lisaks tema enda kohtukuludele välja ka neli viiendikku komisjoni kohtukuludest.

5. Jätta komisjoni kanda üks viiendik tema kohtukuludest.

(1) ELT C 243, 11.8.2012.
1.

Tühistada komisjoni 25. jaanuari 2012. aasta otsuse 2012/636/EL meetme C 36/07 (ex NN 25/07) kohta, mida Saksamaa on rakendanud äriühingu Deutsche Post AG kasuks, artiklid 1 ja 4–6.
ET Euroopa Liidu Teataja C 136/24

Üldkohtu 29. veebruari 2016. aasta otsus – EGL jt versus komisjon

(Kohtuasi T-251/12) (1)

((Konkurents - Keelatud kokkulepped - Rahvusvahelise lennutransiidi teenused - ELTL artikli 101 rikkumise tuvastamise otsus - Hindade kindlaksmääramine - Lõpphinda mõjutavad lisatasud ja hinnakujundusmehhanismid - Turu määratlemine - Liikmesriikidevahelise kaubanduse mõjutamine - Koostöö - Osaline kaitse trahvi eest))

(2016/C 136/34)

Kohtumenetluse keel: inglise

Pooled

Hagejad: EGL, Inc. (Houston, Ühendriigid), Ceva Freight (UK) Ltd (Ashby de la Zouch, Ühendkuningriik) ja Ceva Freight Shanghai Ltd (Shanghai, Hiina) (esindajad: M. Brealey, QC, barrister S. Love, solicitor M. Pullen, solicitor D. Gillespie ja solicitor R. Fawcett-Feuillette, hiljem M. Brealey, QC, barrister S. Love, solicitor M. Pullen, solicitor R. Fawcett Feuillette ja solicitor M. Boles, ning lõpuks M. Brealy, QC ja solicitor M. Pullen)

Kostja: Euroopa Komisjon (esindajad: V. Bottka ja P. Van Nuffel, keda abistas barrister S. Kingston)

Ese

Nõue tühistada komisjoni 28. märtsi 2012. aasta otsus C(2012) 1959 (final) [ELTL] artiklis 101 ja EMP lepingu artiklis 53 sätestatud menetluse kohta (juhtum COMP/39462 – Ekspedeerimisteenused) hagejaid puudutavas osas ning teise võimalusena nõue muuta selles otsuses neile määratud trahve.

Resolutsioon

1. Jätta hagi rahuldamata.

2. Mõista kohtukulud välja EGL, Inc-lt., Ceva Freight (UK) Ltd-lt ja Ceva Freight Shanghai Ltd-lt.

(1) ELT C 227, 28.7.2012.